Mine damer og herrer, I kigger nu på -
- den iriserende glød kaldet Hermagon Ultra.
Interstellart støv danser i supernovaen -
- hvilket gør dette syn så sjældent -
- og så populært blandt gæsterne i Hermagon Aurora.
Heldigvis for jer om bord på "Dream Weaver 9" -
- er forholdene i dag perfekte, da der er helt klart.
Ideelt til at kunne se dette unikke, kemiske mirakel.
SKYERNE SAMLER SIG RISIKO FOR AT MISTE SIGTBARHED
ØG FARVELÆGNING KUNSTIGT?
Farve valgt.
På sit højeste, mine damer og herrer, er Hermagon Aurora -
- nok til at få en til at tro på Gud igen.
Astral Dreams har med stolthed vist Dem -
- Centaura B-stjernesystemet i dag.
- Dream Weaver 9 ... - Udfyld endelig -
- Dream Weaver-spørgeskemaet ude i foyeren -
- så vi kan gøre den næste rejse endnu bedre.
Rotter i en kloak, mine venner.
I er rotter i en kloak.
- Hej. - Okay.
Så kører den.
En sundheds- og sikkerhedsrapport -
- samt en brugerundersøgelse om kundernes tilfredshed.
- Er de glade? - Der var en klage -
- over lydkvaliteten på dæk tre. Igen.
- Får du nogensinde fikset den højtaler? - Åh nej.
- Der er meget støv derude i dag. - Ja.
Ja, jeg bruger kunstig farve. Jeg ved ikke, om nogen opdagede det.
Se lige menneskehedens sørgelige tilstand.
Hvad fanden er det?
Det er min glædesstund.
Godt så, Tonto.
Lad os få det klaret og så komme hjem.
I næste uge har vi to ture -
- til Ice Flows på Prigma 27.
Dem klarer jeg.
Hvorfor så opsat?
Jeg elsker Ice Flows. De er kønne.
Og vi har en bryllupsfest -
- på Sybil-stjernetågen. - Mangler de et band?
Jeg har booket et fra Primus 3.
Jeg fik æren af at lytte til demoen.
Jeg fatter ikke, hvor elendig musiksmag de folk har.
- Afspil det. - Så hellere varm olie i mine ører.
Hvad med en øl eller tre? Det er jo weekend.
Jeg skal hjem.
- Barbara venter på mig. - Nå, virkelig?
Jeg ville invitere dig, men du ved ...
Ja, jeg ved det.
Barbara gør sig klar til Primo Central.
- Er din forflyttelse bekræftet? - Ikke endnu.
Linus Primo elsker at lade en mand hænge.
Jeg skal nok få pladsen.
- Det er bare et spørgsmål om tid. - Forhåbentligt.
Den tøs drømmer om det fine liv, min ven.
På døren er der et skilt, der siger: "Lukket."
Hvad mon det betyder?
Vil du tage loopen tilbage til lejlighederne?
Jeg vil gøre det her færdigt.
Jeg er kommet til en interessant udvikling.
Kan du ikke læse, narfjæs? Vi har lukket.
Der er en IMT-konsol i Primotel, hvor man kan bestille ture online.
Der er også et nummer til kundeservice lige for øjnene af dig, for helvede.
- Altså ... - Jeg tager mig af det.
Hejsa.
Åh, du godeste.
Beklager.
Vi har lukket.
Du må komme tilbage næste uge.
Miss Gordon har mistet hørelsen.
- Undskyld? - Miss Gordon er døv.
- Javel. - Jeg hedder Irma Gordon.
Og jeg vil gerne med på en rundtur.
Jeg forstår, frue, men vi har lukket nu.
Kan du ikke fortælle hende, at det først kan blive næste uge?
Jeg kan give hende en oversigt over mulige destinationer.
Hvis hun vil have en.
Men hvis hun ikke kan benytte sig af netværket -
- må hun komme tilbage på mandag.
Jeg ønsker, du tager mig med til Jorden.
- Har ...? - Hørte du ham ikke?
- Vi har lukket. Okay? - Hun er døv.
Lukket. Klappet i. Ingen midnatsforestilling i dag.
Hun sagde, hun ville til Jorden.
Hun er ikke døv, hun er skør.
Miss Gordon har rejst langt fra sit hjem på Riga 2.
Hun vil gerne leje et skib, der kan føre hende til Jorden.
Hør, min sure ven, vi kan ikke tage miss Gordon med til Jorden -
- for Jorden eksisterer ikke længere.
Vi tager ikke til steder, der ikke findes.
Det er firmapolitik.
Miss Gordon er 342 år gammel.
Hun fløj selv fartøjet for at komme hertil fra Riga 2.
Så kan hun overnatte på Primotel og flyve tilbage i morgen.
Hør her ... dame?
Fordi det er sidst på ugen, og jeg kan lide Deres ansigt -
- vil jeg give Dem en Astral Dreams værdikupon -
- som giver en gratis cocktail -
- når De lejer et værelse.
Man kan selv vælge en cocktail, men dog ikke en Primobellini -
- medmindre man betaler lidt selv. Det er vist mere end rimeligt.
Hun har to kilo positiver at betale med.
Hvabehar?
Hun vil betale Astral Dreams to kilo positiver for turen.
Hvis I tænker på, hvordan overførelsen skal ske -
- så har miss Gordon ingen cyberkonto.
Så hun skulle betale kontant.
JORDEN
UBEBOET SIDEN 2451
Det er Andrews på Primo 241.
Jeg har brug for data om Jorden -
- en planet i solsystem 2483B65, som ikke eksisterer mere.
Jeg må også have et match med Astral Dreams-destinationer.
Det, der kommer tættest på i størrelse, farve, teknologi og kemi.
Vi har seks, der matcher anmodningen.
Okay, lad mig se dem.
For langt væk.
Alt for langt væk.
- For stor. - Hvad har du gang i?
Du godeste, den er pink. Jorden var ikke pink.
Okay, det var bedre.
"Emphor 3. Tre dages hyperflyvning. Én måne."
"Tredje planet af ni i et solsystem domineret -
- af én stor sol. Farve: Blå."
Perfekt match, min ven.
Den er ikke blå, men grå.
Den er blågrå.
Det er en død klippe. Der er ingen ilt.
Hun vil ikke indånde den, men se den.
- Jeg gør det ikke. - Hør her.
Hun vil se Jorden, vi viser hende den. Det tager en uge.
Vi aflyser alle ture og sender en TC32 til vedligeholdelse -
- og siger, at Dream Weaver 9 er i stykker.
- Det er den ikke. - Jeg ødelægger den.
Jeg smadrer motoren på returrejsen.
Den gamle bliver glad og tager tilbage til sit sære hjem -
- i ingenmandsland, og vi holder besøget ude af regnskabet.
Nul papirarbejde.
Og så er vi to et kilo positiver rigere.
Det er fem års løn, Brian.
Tænk på, hvad vi kunne gøre med alt det.
Gør, som du vil.
Jeg vil ikke ødelægge min chance hos Primo Central med det vanvid.
Det skal du.
Der skal mindst to mand til at styre fartøjet.
Det er Barbara.
- Lad mig. Jeg kan ... - Du siger ikke en dyt.
Hej, skat.
Hvor er du?
Stadig på arbejde. Der dukkede noget op. Beklager.
Det er okay.
Er du alene?
Ja. Ja, det er jeg.
Jeg er på vej ud af døren.
Har du hørt noget?
- Om? - Hvad tror du?
Om forflyttelsen.
Kan vi ikke tale om det, når jeg kommer hjem?
Du burde tjekke din vid-mail, Brian.
Okay.
Hejsa.
Linus Primo her.
Jeg ville selv lige give dig besked om -
- at du denne gang desværre ikke -
- fik accepteret din ansøgning -
- om forflyttelse til hovedkontoret her på Primo Central.
Jeg ved godt, at dette må være lidt af en skuffelse -
- siden det er din ... - Femte.
... ansøgning.
Jeg havde forstået det sådan, at vi skulle være her i to år.
Nu er der gået fire.
Og noget siger mig, at det også bliver til seks.
Og alligevel ordner jeg hår tre gange om dagen -
- og tager hen på Primotel-baren og sidder helt alene.
- Jeg klarer den. - Du fatter det ikke, vel?
Du betyder nul og niks for dem, så hvordan kan du lige "klare den?"
Okay, folkens, vi passerer nu Omega 5 -
- som er berømt for sin lysstyrke, som man normalt ville kunne se -
- ud af sit vindue. Desværre er der en støvsky derude -
- så jeg er ikke sikker på, det kan lade sig gøre i dag.
Og så kommer vi forbi Alpha Centauri -
- inden vi når solsystem 2483B65.
Hjemsted for planeten Jorden.
3 DAGE 12 TIMER TIL EMPHOR 3
Deres Castor Fireball, miss Gordon.
- Tak. - Med dobbelt vodka som ønsket.
Skulle det være noget, sir?
Min bedstemor ...
... var 279 år, da hun døde.
En vårhare sammenlignet med mig, men ...
... dengang var det en høj alder.
Jeg kan huske hende -
- siddende på verandaen på Riga 2.
Jeg sad på hendes knæ -
- og hun fortalte mig om hendes liv på Jorden -
- som barn.
Hendes far havde en hytte i skoven.
Et sted kaldet Carolina.
Hytten var lavet af noget, der vist hed et egetræ.
Han var skovhugger.
En rigtig skovmand.
Han havde nogle meninger, der ikke ville gå an i dag.
Min bedstemors navn var Laura Cade.
Hun giftede sig med min bedstefar Bill Gordon.
Deraf mit navn, Irma Louise Gordon.
Hun fortalte, at der var et sted ...
... i nærheden af hytten ...
... kaldet Elk River Falls.
Det var et smukt vandfald, der førte ned -
- i en naturlig sø, der var så klar, man kunne se bunden.
Jeg ved ikke, om jeg burde fortælle dig dette, men ...
... på sommerdage -
- ville hun og Bill tage over til vandfaldene -
- og svømme nøgne rundt.
Uden en trevl på.
Hun sagde, det var det skønneste, hun nogensinde havde følt.
Og jeg kan huske, at jeg tænkte:
"Jeg ville elske at se det sted."
"At svømme i det klare vand."
Elk River Falls.
Carolina.
Det er der, jeg gerne vil hen.
Du burde fortælle hende, at vi ikke altid kan finde specifikke steder.
Naturligvis vil du sige til mig, at tingene har ændret sig.
At Jorden ikke ligner sig selv mere. Noget i den stil.
Men har jeg lært noget her i livet, mr. Norton -
- er det, at nogle steder gerne vil ændre sig.
Og nogle steder vil ikke ændre sig.
Og jeg ved godt, hvilket slags sted Elk River er.
Gør du også det?
DESTINATION: PLANETEN JORDEN STJERNESYSTEM: 2483B65
ANKOMST: 02 DAGE - 19 TIMER - 21 MINUTTER
Flyver Dream Weaver altid med så lille en besætning?
Vi er normalt fire inklusiv tjenestefolk og vagter.
Men på grund af den sene booking kunne vi ikke finde de rette folk.
Og mr. Andrews?
Flyver han normalt fartøjerne?
Nogle gange.
Når der er VIP’er som jer om bord.
Hvorfor var der intet papirarbejde inden afgang?
Det klarer vi, når vi kommer tilbage.
Vi ville ikke bebyrde hende med formaliteter.
- I tog hendes penge. - Ja.
Som depositum.
Mr. Andrews tog alle hendes penge.
Vi kom afsted, ikke sandt?
Det var dette, hun ønskede.
Miss Gordon er gammel.
Hun stoler på folk.
- Hun er meget gammel. - Ja, hun er.
Miss Gordon har hjerteproblemer.
Hun vil dø indenfor de næste to måneder.
Det gør mig ondt.
Dette bliver hendes sidste rejse.
Undskyld mig.
Beklager. Jeg bankede på.
De hørte mig vist ikke.
Deres varme drik på husets regning.
Tak, unge mand. Bare stil den på bordet.
- Godnat. - Bliv gerne lidt.
Jeg må hellere komme tilbage.
Mr. Andrews kan nok sagtens styre fartøjet på egen hånd.
Tja, det kan han vel.
Jeg bruger sjældent dette.
Det er ofte mere en belastning end en hjælp, men i dagens anledning ...
Bare tal helt normalt.
De må ikke mumle.
Fortæl mig om Dem selv.
Der er ikke så meget at fortælle.
Jeg blev født på Primo 76.
Det er et skønt sted.
Min far var administrator for Primobolity.
Transportfirmaet.
Efter skolen røg jeg bare direkte ind i turistbranchen.
Kan De lide det?
Ja.
Det er en fin karrierevej.
Vi vil gerne til Primo Central.
Så ...
Vi?
Jeg har en kæreste.
Barbara.
Hun er sikkert køn.
Det er hun.
Vi har været sammen i fem år.
- Hvorfor er I ikke blevet gift? - Det vil jeg også gerne.
Når tiden er inde.
- Elsker De hende? - Hvem, Barbara?
Selvfølgelig.
Hvad er der galt?
Det ved jeg ikke.
Det føles som en officiel udmelding.
Som var jeg i retten eller noget.
Er De bange for at sværge på Deres kærlighed?
- Slet ikke. - Det viser bare -
- at De ikke er sikker på Deres valg.
Jeg elsker Barbara.
Vi er bare ...
Bare hvad?
Vi ønsker ikke altid det samme.
Det er det hele.
Primo Central er hendes ønske, ikke sandt?
Ja.
Og Dem?
Hvad ønsker De, mr. Norton?
Jeg må hellere gå.
Godnat, unge mand.
LIVET ER EN DRØM
Jeg skal fandeme vise dig, hvem der er mesteren.
14 TIMER 27 MINUTTER TIL EMPHOR 3
Okay, folkens, kig lige ud gennem vinduet.
Nu kommer der en skøn overraskelse.
Er det den?
Ja.
Solsystem 2483B65.
Ja, uden tvivl.
Jeg kan mærke det i kroppen.
- Er den gamle tøs glad? - Ja.
Vi opfylder hendes drømme, mand.
En hurtig rundtur, og så kan vi vende hjem.
Hvad vil du bruge dine penge på?
Det spurgte jeg også mig selv om.
Tager måske på en rejse.
Jeg fortjener vist snart at være passager selv.
Og så siger jeg måske op.
Finder et hyggeligt, lille sted.
Hvem ved?
Måske flytter jeg ind ved siden af den gamle dame.
Hvorfor? Hvad med dig?
- Det ved jeg ikke. - Jo da.
En fin lejlighed i Primo Central til Barbara Norton.
En ring på hendes finger.
Middagsselskaber med fine folk.
Det er det, du ønsker, ikke?
Helt fint, Norton. Du fortjener det.
Jeg er bare et udskud.
Jeg har ingen illusioner.
Dig?
Du har klasse.
Vi burde fortælle hende det.
Seriøst?
Emphor er bare gasser og klippe.
- Der er intet at se. - Og?
Vi snyder en gammel dame, så du kan komme på ferie -
- og jeg kan flytte til et sted, hvor jeg ikke vil hen.
Vi snyder ikke nogen.
Vi væver drømme.
Vi to er kunstnere.
Vi er svindlere.
Og hvad er der galt i det?
Vi ændrer lyset lidt på meteorregn -
- så det ser himmelsk ud.
Vi skruer op for lyden fra små partikelkollisioner -
- og får det til at lyde som stjerner, der eksploderer.
Er det dét værd?
Hvad snakker du om?
At sælge pakkeløsninger til folk, der giver dem en falsk lykkefølelse.
Der må da være mere end det her.
Ikke?
PASSAGER IRMA - KAHYT C31 OPKALD
Jeg går derned.
Norton ...
Du siger ikke en skid til hende. Er du med?
Kroge og gode øjne er en sjældenhed.
Hvad er pointen ...?
Åh, der er De, mr. Norton.
Jeg har problemer med denne kjole.
Kroge og gode øjne er en sjældenhed nu om dage -
- og RB29 aner ikke, hvordan man klæder en dame på.
De undrer Dem sikkert over, hvor jeg har denne kjole fra.
Det er min bedstemors.
Fra Carolina.
Min mor arvede den, og jeg arvede den fra hende.
Det lykkedes mig at holde møllene på Riga 2 fra at æde den.
Ikke noget særligt.
Men i denne anledning ...
Vil De ikke lige?
Min bedstefar ville gøre dette for min bedstemor.
Min mor huskede det tydeligt.
Bill Gordon var naturligvis lidt af en pioner.
Det var ham, der ville forlade Jorden og tage til Riga 2.
Dengang var alle interesserede i ...
... eventyr.
Det ukendte.
Nogle folk regnede endda med at kunne finde Gud.
Tror De, De kan finde Gud, mr. Norton?
Det troede jeg måske som dreng.
Jeg drømte faktisk altid om at bryde ind i et helt nyt univers.
Dengang var der stadig steder, vi aldrig havde været.
Men nu har vi været overalt.
Der er intet mysterium længere.
Jo, det er der skam.
Folk siger, vi ved alt.
Alt er forklaret.
Helt ned til molekyler, atomer -
- quadroner og minimoner.
Der er styr på hver en plet.
Men herinde ...
Herinde vil der altid være et mysterium.
Folkens, vi bevæger os nu ind i Jordens solsystem.
Vi er snart i kredsløb om Jorden -
- inden vi begiver os hjemad igen.
Hvad sagde han?
Vi er snart fremme.
Hvor, mr. Norton?
Jorden.
Hvor ellers?
RB29, du kan gå nu.
Jeg har noget personligt at spørge mr. Norton om.
Jeg er nervøs.
Lige pludselig.
Det ligner mig ikke.
Hvordan ser jeg ud?
De er smuk.
Mange tak.
De ved ikke, hvad jeg sagde.
Jo da.
Jeg hører nogle folk bedre end andre.
Du er en gentleman, mr. Norton.
Jeg vil vise dig noget.
Det er min bedstemor.
For mange år siden.
Og hun er sammen med min bedstefar.
Bill Gordon.
Så da du åbnede døren til kontoret -
- vidste jeg, at alt ville ordne sig.
Jeg drømte dig, mr. Norton.
Dybt i mit hjerte.
Og jeg tror, du måske også drømte mig.
OPKALD LOGGER PÅ ...
AFVENTER HYPERLINK-FORBINDELSE
Kom nu.
Brian, ved du godt, hvad klokken er?
Ja.
Jeg må tale med dig.
Er der noget galt med skibet?
Nej. Nej.
Så forstår jeg virkelig ikke, hvorfor det ikke kan vente til i morgen.
Jeg vil ikke bo på Primo Central.
Hvad mener du?
Jeg mener, jeg ikke vil bo der.
Det har jeg aldrig villet.
Jeg ønskede det for din skyld.
Det er midt om natten. Jeg vil ikke tale om det her nu.
Jeg må vide, om du vil have mig ...
... eller om du bare drømmer om det liv.
Jeg vil ikke tale om det her lige nu.
Drømmer du nogensinde om mig, Barbara?
Det gør du ikke, vel?
Det er okay.
Jeg drømmer heller aldrig om dig.
Ikke længere.
Hvad er det, du prøver at sige?
Det ved jeg ikke.
Har du mødt en anden?
Brian, hør på mig.
Jeg vil have, du vender skibet og kommer tilbage omgående.
Lige nu. Hører du mig?
Lige nu.
Hvad skete der? Forbindelsen røg.
Det er okay.
- Jeg må løbe. - Nej, tal til mig.
Hvad foregår der deroppe?
- Det er lige meget. - Nej, Brian!
Brian ...!
FORBINDELSEN AFBRUDT
Okay, tag dig endelig god tid.
Vi passerer Mars nu, folkens.
Hvad sker der med kjolen? Skal vi til høstbal?
Værsgo, miss Gordon.
Krigsguden i egen høje person.
Nej, nej, nej. Det er helt forkert.
Kan du ikke se det?
Hvad har du gang i?
Mars er rød. Det ved alle.
Det tror jeg nu ikke.
De må være forvirret.
Jeg er måske nok døv, men der er intet galt med min hjerne.
Og Mars er rød.
Mr. Norton, bed venligst den mand om at droppe det pjat.
Du siger ikke en skid til hende. Er du med?
Mr. Norton?
Sig noget.
Miss Gordon?
Der er noget, De bør vide.
For 60 år siden skete der en elektromagnetisk ulykke -
- i Jordens solsystem, som forårsagede radioaktive skader -
- på Saturn, Mars og Venus.
Saturn mistede sine ringe.
Mars gik fra at være rød og til at blive grøn på grund af fosfor.
Venus blev gul og fik en ring.
Er du sikker?
Mr. Norton, er det sandt?
Desværre, ja.
Beklager, vi ikke fortalte om det, men vi ...
Vi vidste ikke, hvordan De ville reagere.
Venus.
Med en ring. Åh, hvor er den smuk. Se engang.
Lige en ting til, miss Gordon.
Den radioaktive ulykke ændrede også Jorden.
Den er stadig blå ...
... men det er ikke livets blå farve.
Jeg forstår.
Du forbereder mig på et chok.
Men så længe det er Jorden ...
... vil jeg mærke det.
Den ser måske anderledes ud nu, men historien lader sig ikke fornægte.
Før mig tættere på.
Norton, vi må ikke komme for tæt på.
Hold mig i hånden.
Se engang.
Der er noget ukendt der.
Kan du mærke det?
Hvor er Carolina?
Resten af Jorden er måske grå, men Carolina er grøn og blå.
Og det er en rig og klar blå.
Ikke mudderfarvet.
Den er blå som et vandløb i bjergene.
Det ved jeg ikke, om vi får at se.
Jo, vi gør.
Luk øjnene, mr. Norton.
Luk øjnene sammen med mig.
Farve valgt.
Før mig derned.
Jeg må røre det.
Lad mig være på Jorden i bare et kort og skønt øjeblik.
Glem det. Vi er i kredsløb, og så tager vi hjem.
Hvad ... Hvad siger han?
Mr. Andrews sagde, vi kan lande.
Vi lander på Jorden.
Vi lander i Carolina.
Åh, Bill.
Det er ikke sikkert. Jeg kan ikke se en skid.
Bare hold kursen.
Vi slår hende ihjel, inden hun lander.
Okay, klar.
ADVARSEL ELEKTROMAGNETISK INTERFERENS
Vær klar, miss Gordon.
HØJDEMÅLER
SIGNAL MISTET
Irma?
Irma? Irma?
Er du uskadt?
Irma.
Er du uskadt?
Sikke da en gentleman.
- Hvad skete der med farven? - Hvor blev farven af?
Visionsmixeren er nede.
- RB29. - Vi landede i det forkerte område.
- Vi må lette og lande igen. - Nej. Nu har jeg fået nok.
Men vi må se Carolina.
Miss Gordon vil svømme i Elk River.
I kan fandeme glemme det.
Ingen snakkede om svømmeture.
Dette er bare en rundvisning.
Hvis hun ville på oplevelsestur, skulle hun have valgt Primo-Feel.
De har iltbeholdere, dragter og alt muligt.
De går og svømmer og hygger sig rigtigt.
Det gør vi ikke.
Blot se, men ikke røre.
Det var ikke her, miss Gordon ville hen.
Dette er det tætteste, hun kommer på Jorden.
Og hvis du gerne vil hjem i sikkerhed, så foreslår jeg, at du spiller med her.
De har en time.
Så rejser vi hjem igen.
Hvorfor er mr. Andrews så vred?
Han er bare træt.
Er det så det?
Nej.
Nej, det er ikke.
Mr. Andrews sagde, der ikke var dragter.
Mr. Andrews ved ikke alt.
Ved du, hvad du laver?
Ja.
Det gør jeg.
Deres Astral Dreams-oplevelsesdragt.
Du må smide kjolen.
Og hvem er den anden til?
Hvad synes du?
Så har jeg en anmodning, mr. Norton.
Jeg er sikker på, den vil passe perfekt.
Hvordan har hun det?
Miss Gordon hviler sig.
Hun er skuffet lige nu, men det går over.
Ja, ja.
Du kender til sandheden, ikke?
Sandheden?
Den kender ingen af os, mr. Andrews.
Denne planet er ikke Jorden for mig. Men for miss Gordon ...
Denne planet er sgu ikke Jorden for nogen.
Den er giftig og steril.
Jeg får kvalme af bare at være her.
Jeg har en hovedpine på størrelse med Primo Central.
Åh, mine øjne.
Der er noget galt med temperaturkontrollen.
Det er som en ovn herinde.
Norton, hvor hulen er du?
Rapporterer status.
Vi er på vej.
Lav sigtbarhed.
Vi kommer langsomt, men sikkert frem.
Åh nej.
Norton, dragterne har kun nødtanke.
Miss Gordon, dette er ikke Jorden.
Gentager: Det er ikke Jorden.
Hun kan ikke høre Dem.
Få dem tilbage. De dør, din lede satan.
De løj. De stjal hendes penge.
Hvem er den lede satan her?
Få dem så tilbage!
Hørte De det?
Norton. Kan du høre mig?
Kom tilbage. I har kun en iltbeholdning på 30 procent.
I må komme tilbage omgående.
Kan du høre mig?
Vi fandt en skov, Ed.
Okay.
Bare vend om, min ven.
Kom tilbage.
Lyt engang!
Jeg advarer dig, Norton. Jeg forlader stedet.
Kan du høre det?
Norton ...
12% ILT
Jeg tager dine penge, røvhul. To kilo til mig. Så skrider jeg.
06% ILT FÅ TANKET OP
Norton!
02% ILT
TOM
Hvad?
TOM
Irma.
Kom.
Bill Gordon, hop nu i.
Jeg vidste, vi ville klare den.
Undertekst oversat af: Stephan Gru